ק.ד. סנטה קלרה

קלוב דספורטיבו סנטה קלרה (בפורטוגזית: Clube Desportivo Santa Clara) מכונה ק.ד. סנטה קלרה או בקיצור סנטה קלרה הוא מועדון כדורגל מהעיר פונטה דלגדה, שבאיים האזוריים, פורטוגל, המשחק בפרמיירה ליגה הליגה הפורטוגלית הבכירה.

המועדון מארח את משחקיו באצטדיון סאו מיגל המכיל 13,277 מושבים.

== היסטוריה ==
סנטה קלרה עלתה לראשונה לליגה הבכירה לאחר שסיימה במקום השלישי בעונת 1998/1999 בליגת המשנה הפורטוגלית הסגונדה ליגה, אך כעבור שנה בלבד שבה לליגת המשנה לאחר שסיימה במקום האחרון בעונת 1999/2000 בפרימיירה ליגה. עונה אחת בלבד הספיקה לה בליגת המשנה, ואת עונת 2000/2001 היא סיימה עם אליפות הסגונדה ליגה תחת המאמנים מנואל פרננדס, וקרלוס מנואל שהחליף אותו במהלך העונה לאחר שזה עזב לספורטינג ליסבון בינואר 2001.

אף על פי שהגיעה רק למקום ה-14 בעונת 2001/2002 בליגה הבכירה, סנטה קלרה נבחרה על ידי אופ"א להשתתף בגביע האינטרטוטו של אופ"א לשנת 2002 כאשר ויטוריה דה גימארייש פרשה, מפני שהייתה זקוקה לקיץ כדי לשפץ את אצטדיונה הביתי אצטדיון ד. אפונסו אנריקס עבור משחקי יורו 2004. <ref></ref> במשחקה הראשון באירופה ניצחה סנטה קלרה 2–0 את שיראק הארמנית והעפילה לסיבוב השני לאחר שהשיגה תוצאת תיקו 3–3 בגומלין ו-5–3 בסיכום צמד המשחקים. בסיבוב השני פגשה סנטה קלרה את פ.ק. טפליצה הצ'כית היא הובסה בשני המשחקים 1–4 בבית ו-1–5 בחוץ והודחה. <ref></ref> העונה בליגה גם כן לא הסתיימה טוב כשסנטה קלרה סיימה במקום הלפני האחרון וירדה לליגה השנייה בסיום עונת 2002/2003. <ref></ref> את 15 העונות הבאות בילתה סנטה קלרה בליגת המשנה, כאשר בעונת 2014/2015 היה קרוב המועדון לרדת לליגה השלישית אך ניצל במחזורים האחרונים. <ref></ref>

בסיום עונת 2017/2018, הצליחה סנטה קלרה של המאמן קרלוס פינטו שעזב בסיום העונה,<ref name=":0"></ref> לשוב לליגה הבכירה לאחר שסיימה במקום השני בליגת המשנה אחרי נסיונל מדיירה. בעונת החזרה שלה לליגה הבכירה עונת 2018/2019 הוביל ז'ואאו אנריקס יורשו של פינטו, את סנטה קלרה למקום העשירי בליגה שהיווה מיקום השיא של המעודון בליגה הבכירה. בעונה לאחר מכן עונת 2019/2020 הצליחה סנטה קלרה להתקדם מקום אחד נוסף וסיימה את העונה במקום התשיעי, אך בסיום העונה עזב אנריקס את המועדון.<ref name=":1"></ref> תחת יורשו דניאל רמוס סיים המועדון את עונת 2020/2021, במקום השישי מה שזיכה אותו בכרטיס לשלב המוקדמות השני של הקונפרנס ליג בעונת 2021/2022 .<ref name=":2"></ref> סנטה קלרה הוגרלה לצמד משחקים מול פ.ק. שקופי הצפון מקדונית וגברה עליה פעמיים 2–0 בבית ו-3–0 בחוץ. והעפילה לסיבוב המוקדמות השלישי, שם הוגרלה נגד אולימפיה ליובליאנה הסלובנית וגם עליה גברה פעמיים 3–0 בסיכום שני המשחקים. בשלב הפלייאוף פגשה סנטה קלרה את פרטיזן בלגרד הסרבית, סנטה קלרה ניצחה 2–1 במשחק הראשון אך הפסידה 0–2 בגומלין והודחה. תחת המאמן דניאל רמוס סנטה קלרה נהנתה מעוד עונה טובה בליגה אותה סיימה במקום ה-7. בעונה שלאחריה עונת 2022/2023 חלה ירידה משמעותית ביכולה של סנטה קלרה, היא סיימה את העונה במקום האחרון בליגה וירדה לליגה השנייה. אך עונה אחת בלבד הספיקה לה, כשזכתה באליפות הליגה השנייה בעונת 2023/2024 ושבה לליגה הבכירה.

== אצטדיון ==
סנטה קלרה מארחת את משחקיה הביתיים באצטדיון סאו מיגל שבפונטה דלגאדה, העיר הגדולה ביותר באיים האזוריים, האצטדיון מכיל 13,277 מקומות.

== תארים ==
* הליגה הפורטוגלית השנייה
** אלופה (1): 2000/2001, 2023/2024
* הליגה הפורטוגלית השלישית
** אלופה (1): 1997/1998

== סגל הקבוצה ==
מעודכן ל-2 בפברואר 2023

== תוצאות במסגרת האירופית ==
{| class="wikitable"
!עונה
! תחרות
! שלב
! מועדון
! בית
! חוץ
! סופי
|-
| rowspan="2" | 2002/2003
| rowspan="2" | גביע האינטרטוטו
| סיבוב ראשון
| שיראק
| style="text-align:center;" | 2–0
| style="text-align:center;" | 3–3
| style="text-align:center;" | 5–3
|-
| סיבוב שני
| פ.ק. טפליצה
| style="text-align:center;" | 1–4
| style="text-align:center;" | 1–5
| style="text-align:center;" | 2–9
|-
| rowspan="3" | 2021/2022
| rowspan="3" | הקונפרנס ליג
| שלב המוקדמות השני
| פ.ק. שקופי
| style="text-align:center;" | 2–0
| style="text-align:center;" | 3–0
| style="text-align:center;" | 5–0
|-
| שלב המוקדמות השלישי
| אולימפיה ליובליאנה
| style="text-align:center;" | 2–0
| style="text-align:center;" | 1–0
| style="text-align:center;" | 3–0
|-
| פלייאוף
| פרטיזן בלגרד
| style="text-align:center;" | 2–1
| style="text-align:center;" | 0–2
| style="text-align:center;" | 2–3
|}

== קישורים חיצוניים ==
* 

== הערות שוליים ==

קטגוריה:קבוצות כדורגל שהוקמו ב-1927
קטגוריה:קבוצות כדורגל פורטוגזיות